2022 3 1
LT
Europos Sąjungos oficialusis leidinys
C 99/143 2021 m. liepos 7 d., trečiadienis
kad svarbu kurti apmokamo darbo galimybes asmenims, kuriems jau suėjo įstatymu nustatytas pensinis amžius ir kurie pageidauja toliau būti arba tapti aktyvūs, ne tik siekiant užtikrinti papildomas pajamas, bet ir kovoti su socialine atskirtimi; taip pat ragina skatinti savanorišką veiklą ir mentorystę, kad būtų perduodama daugiau žinių iš kartos į kartą; pabrėžia, kad tokios priemonės ir veikla turi nekenkti jauniems darbo ieškantiems asmenims arba ilgalaikiams bedarbiams;
77. ragina Komisiją priimti ES strategiją dėl priežiūrą vykdančių asmenų; pabrėžia, kad investicijos į priežiūros paslaugas yra labai svarbios, nes jos ne tik padės padidinti moterų užimtumo lygį, suteikiant anksčiau neformaliai dirbusiems priežiūrą vykdantiems asmenims darbo galimybių oficialioje ekonomikoje ir skatinant moterų profesinio ir asmeninio gyvenimo pusiausvyrą, bet ir pagerinti vyresnio amžiaus asmenų gyvenimo sąlygas, investuojant į ilgalaikės globos įstaigas, priemones, kuriomis gerinama psichikos sveikata ir kovojama su atskirtimi, ir priemones, kuriomis užkertamas kelias smurtui prieš vyresnio amžiaus moteris ir kovojama su juo, taip pat investuojant į žmonių sveikatą ir švietimą, siekiant užtikrinti, kad sendami jie vis dar būtų aktyvūs ir geros sveikatos; ragina valstybes nares priimti vyresnio amžiaus asmenų priežiūros sistemų prieinamumo ir tvarumo vertinimo rodiklių rinkinį, taip pat bendrą vyresnio amžiaus asmenims teikiamų priežiūros paslaugų kokybės sistemą; pabrėžia, jog svarbu užtikrinti, kad vyresnio amžiaus asmenų priežiūra liktų nacionalinė kompetencija;
78. ragina valstybes nares skirti daugiau dėmesio vyresnio amžiaus asmenims, kurie itin neatsparūs virusinėms infekcijoms, įskaitant COVID-19; ragina Komisiją ir valstybes nares kovoti su izoliacija, apleistumu ir socialine atskirtimi, kuriuos patiria vyresnio amžiaus žmonės COVID-19 pandemijos metu, propaguojant informuotumo didinimo kampanijas, atliekant mokslinius tyrimus, sudarant palankesnes sąlygas keistis nuomonėmis ir derinant ES struktūrinius ir investicijų fondus; be to, ragina valstybes nares užtikrinti pacientų teisių taikymą tarptautinės sveikatos priežiūros srityje, taip pat saugių ir įperkamų vaistų prieinamumą ir galimybę jų gauti; pabrėžia, kad COVID-19 pandemija parodė, jog reikia didesnio ES solidarumo; ragina Komisiją remiantis ES Chartijos 25 straipsniu parengti ir priimti ES vyresnio amžiaus asmenų teisių chartiją;
79. pripažįsta, kad sanglaudos politika ir BŽŪP galėtų atlikti svarbų vaidmenį skatinant ir didinant moterų įsidarbinimo galimybes ir įtrauktį kaimo ir atokiose vietovėse, kuriose esama demografinių problemų, ir ragina valstybes nares šiuo tikslu geriau panaudoti atitinkamas lėšas;
80.
ragina valstybes nares kovojant su demografiniais pokyčiais naudoti REACT-EU lėšas (54);
81. pabrėžia, kad naujos technologijos ir novatoriški metodai galėtų būti naudingi mažinant bendro intereso paslaugų išlaidas, sykiu išlaikant pragyvenimo lygį ir paslaugų kokybę atokiose ir retai apgyvendintose vietovėse; ragina valstybes nares ir atitinkamas regioninės ir vietos valdžios institucijas investuoti į netradicines ir novatoriškas priemones, kuriomis siekiama gyventojams teikti pagrindines paslaugas ir kurti tinkamą aplinką, kad žmonės norėtų grįžti ir būtų sustabdytas gyventojų skaičiaus mažėjimas;
82. ragina valstybes nares gerinti keitimąsi savo gerosios patirties pavyzdžiais, susijusiais su tinkamos demografinės politikos ir iniciatyvų, kuriomis siekiama pasinaudoti galimybėmis ir spręsti ES gyventojų senėjimo keliamus iššūkius, kūrimu;
83. primena ypatingą pobūdį, kuri turi šeimos ūkininkavimas, derinantis žemės ūkio veiklą ir šeimos gyvenimą, kai vyresnio amžiaus ūkininkai lieka aktyvūs sulaukę pensinio amžiaus;
84. pripažįsta vyresnio amžiaus žmonių, įskaitant ūkininkus, potencialą tapti gyvybingos senjorų ekonomikos varomąja jėga kaimo vietovėse, remiantis socialinėmis inovacijomis, įtraukiomis kaimo bendruomenėmis ir sveikesne gyvenamąja aplinka; ragina Komisiją atidžiai išnagrinėti šį potencialą kuriant ilgalaikę kaimo vietovių ir aktyvaus senėjimo viziją;
85. prašo viešųjų institucijų skatinti sukurti specialią apsaugos sistemą, pagal kurią būtų atsižvelgiama į žemės ūkio sektoriaus darbuotojų nedarbo ypatumus, kuriuos lemia labai dažnas sezoninio žemės ūkio darbo laikinumas; pažymi, kad ji padėtų suteikti daugiau saugumo asmenims, pasirinkusiems darbą žemės ūkyje;
(54)
COM(2020)0241, p. 20.